తెలంగాణలో మహిళా తహసీల్దార్ దారుణహత్య WATCH LIVE TV
గువహటిలో ఆసీస్ వ్యూహం ఎదురుదాడే..?
భారత్‌తో గువహటి వేదికగా మంగళవారం జరగనున్న రెండో టీ20లో ఎదురుదాడే వ్యూహంగా ఆస్ట్రేలియా బరిలోకి దిగనుందని
TNN | Updated:
Oct 9, 2017, 07:48PM IST
భారత్&zwnj;తో గువహటి వేదికగా మంగళవారం జరగనున్న రెండో టీ20లో ఎదురుదాడే వ్యూహంగా ఆస్ట్రేలియా బరిలోకి దిగనుందని ఆ జట్టు తాత్కాలిక కెప్టెన్ డేవిడ్ వార్నర్ వెల్లడించాడు. రాంచీ వేదికగా జరిగిన తొలి టీ20లో 10 ఓవర్ల వరకూ మెరుగ్గా రాణించిన ఆ జట్టు చివర్లో మాత్రం ఘోరంగా తడబడింది. వరుస ఓవర్లలో వికెట్లు చేజార్చుకుని తక్కువ స్కోరుకే పరిమితమైంది. కానీ.. రెండో టీ20లో మాత్రం విమర్శలు పట్టించుకోకుండా ఆసీస్ తరహా క్రికెట్ ఆడతామని వార్నర్ ధీమా వ్యక్తం చేశాడు.
&lsquo;రెండో టీ20లో వంద శాతం మెరుగైన ప్రదర్శన చేసేందుకు ప్రయత్నిస్తాం. తొలి టీ20 గురించి అతిగా ఏమీ మేము చింతించడం లేదు. ఆరంభంలోనే మెరుగైన భాగస్వామ్యం వచ్చినా సద్వినియోగం చేసుకోలేకపోయాం. ఎవరూ కూడా తొందరగా ఔటైపోవాలని కోరుకోరు. కానీ.. రాంచీ&zwnj;లో అలా జరిగిపోయింది. కొంతమంది ఆస్ట్రేలియా ఒత్తిడిలో ఉందని.. ఇద్దరు ఆటగాళ్లపైనే ఆధారపడుతోందనే విమర్శలు చేస్తున్నారు. సవాళ్లు ఎదురైనప్పుడు ధీటుగా నిలబడి జట్టుగా విజయం సాధించడం ఆసీస్ తరహా క్రికెట్&rsquo; అని వార్నర్ ధీమా వ్యక్తం చేశాడు. భుజం గాయం కారణంగా కెప్టెన్ స్టీవ్&zwnj;స్మిత్ ఆదివారం ఆస్ట్రేలియాకి వెళ్లిపోయాడు.